कश्मीर: सुरक्षाबलों ने बांदीपोरा और अनंतनाग में मार गिराए आंतकी
कश्मीर में भारतीय सुरक्षाबलों का आतंकियों एक्शन लगातार जारी है। सुरक्षा बलों ने आज पहले कश्मीर के अनंतनाग और फिर बांदीपोरा में हुए एनकाउंटरों में एक-एक आतंकी को मार गिराया।
श्रीनगर. जम्मू-कश्मीर के बांदीपोरा में भारतीय सेना और अन्य सुरक्षाबलों ने मिलकर एक आतंकी को मार गिराया है। ये आतंकी हाल ही में हुई आम नागरिकों की हत्याओं में लिप्त था। कश्मीर पुलिस के IGP विजय कुमार ने बताया कि आतंकी की पहचान इम्तियाज अहमद डार के रूप में हुई है, जो आतंकी संगठन टीआरएफ का सदस्य था। पूरे इलाके में अभी भी सर्च ऑपरेशन चल रहा है।इसके अलावा सुरक्षाबलों ने कश्मीर के अनंतनाग इलाके में हुई एक मुठभेड़ में भी एक आंतकी को मार गिराया। इस आतंकी की शिनाख्त अभी होनी बाकी है। ये एनकाउंटर अनंतनाग के वेरिनाग इलाके के खाखुंग में हुआ। जम्मू-कश्मीर पुलिस ने मारे गए आतंकी के पास से एक पिस्टल और एक हेंड ग्रेनेड बरामद किया है। एनकाउंटर में एक पुलिसकर्मी भी घायल हुआ है।पुलिस के एक अधिकारी ने बताया कि आतंकवादियों की मौजूदगी की जानकारी मिलने के बाद सुरक्षा बलों ने अनंतनाग जिले के वेरिनाग इलाके के खागुंड में घेराबंदी कर तलाश अभियान शुरू किया था। आतंकवादियों के सुरक्षा बलों पर गोलीबारी करने से अभियान मुठभेड़ में तब्दील हो गया। बल ने भी गोलीबारी का माकूल जवाब दिया। उन्होंने बताया कि मुठभेड़ में एक आतंकवादी मारा गया, जबकि एक पुलिसकर्मी घायल हो गया है। अभियान अब भी जारी है।उन्होंने बताया कि दूसरी मुठभेड़ बांदीपुरा जिले के हाजिन इलाके के गुंडजहांगीर में हुई, जहां लश्कर-ए-तैयबा का एक आतंकवादी मारा गया। कश्मीर के पुलिस महानिरीक्षक विजय कुमार ने ट्वीट किया, ‘‘मारे गए आतंकवादी की पहचान प्रतिबंधित आतंकवादी संगठन लश्कर-ए-तैयबा (टीआरएफ) के इम्तियाज अहमद डार के रूप में हुई है। वह शाहगुंड बांदीपुरा में हाल में हुई एक नागरिक की हत्या में शामिल था।’’